**ΠΙΝΑΚΑΣ 1**

**Δάνεια, άλλα ποσά εισπρακτέα (περιλαμβανομένων τραπεζικών καταθέσεων) υποκείμενων σε περιορισμούς που οφείλονται από συνδεδεμένη εταιρεία, η οποία έχει την οικονομική δυνατότητα να εξοφλήσει την οφειλή (non-financially distressed loans)**

|  |  | **ΔΑΝΕΙΑ ΕΙΣΠΡΑΚΤΕΑ ΚΑΙ ΑΛΛΑ ΠΟΣΑ ΕΙΣΠΡΑΚΤΕΑ** | | | **ΔΑΝΕΙΟ ΠΛΗΡΩΤΕΟ** |
| --- | --- | --- | --- | --- | --- |
|  |  | **Διαγραφή του κεφαλαίου**  **(1)** | **Διαγραφή τόκων που αποκτήθηκαν από τη συνήθη διεξαγωγή της επιχείρησης, περιλαμβανομένου τόκου που συνδέεται στενά με τη συνήθη διεξαγωγή της επιχείρησης (όπου εφαρμόζεται)**  **(2)** | **Εφαρμογή του άρθρου 33 του περί ΦΕ Νόμου**    **(3)** | **Τόκοι πληρωτέοι**  **(4)** |
| **1** | Παραγραφή (legal waiver) λόγω του ότι το χρέος τεκμηριωμένα δεν μπορεί να εισπραχθεί σήμερα, συνέπεια των κυρώσεων / περιορισμών που επιβλήθηκαν σε σχέση με τη στρατιωτική επίθεση της Ρωσίας στην Ουκρανία[[1]](#footnote-2) | Οι κυρώσεις και οι περιορισμοί που επιβλήθηκαν καθιστούν την εξόφληση του χρέους σήμερα μη εφικτή, ωστόσο νοουμένου ότι ο χρεώστης έχει την οικονομική ευρωστία να το διευθετήσει, η απαίτηση δεν θεωρείται ως ανεπίδεκτη εισπράξεως για τους σκοπούς του άρθρου 9(1)(γ) του περί ΦΕ Νόμου.  **→** **Η ζημιά που προκύπτει από τη παραγραφή του κεφαλαίου του δανείου δεν εκπίπτει** | **Η ζημιά που προκύπτει από την παραγραφή:**  **(α) τόκων που προέκυψαν κατά την περίοδο που ισχύουν οι κυρώσεις / περιορισμοί εκπίπτει του φορολογητέου εισοδήματος**  **(β) τόκων που προέκυψαν μέχρι την ημερομηνία κατά την οποία επιβλήθηκαν οι κυρώσεις / περιοριστικά μέτρα που κατέστησαν την αποπληρωμή του εισπρακτέου μη εφικτή («ημερομηνία επιβολής των κυρώσεων / περιορισμών[[2]](#footnote-3)») δεν εκπίπτει με εξαίρεση το σημείο (ii):**  **(i)** Σε περίπτωση που οι παραγραφέντες τόκοι φορολογήθηκαν και έναντι του κυπριακού φόρου δόθηκε πίστωση του αλλοδαπού φόρου, ο οποίος θα παρακρατείτο κατά την πληρωμή τους, κατά την παραγραφή της οφειλής των τόκων **προκύπτει οφειλόμενος φόρος εισοδήματος ίσος με το ποσό του αλλοδαπού φόρου που δόθηκε ως πίστωση αναφορικά με το ποσό των τόκων που παραγράφονται-**   * Ως ημερομηνία πληρωμής του φόρου θεωρείται η 1η Αυγούστου του έτους που ακολουθεί το έτος στο οποίο διεκδικήθηκε η πίστωση * Επιβάλλονται επιβαρύνσεις και τόκοι από την ημερομηνία πληρωμής με βάση τα άρθρα 39 και 50Α του περί ΒΕΦ Νόμου.   **(ii)** Σε περίπτωση που εφαρμόζεται το σημείο (i) το καθαρό φορολογητέο εισόδημα από τόκους για τους οποίους προκύπτει οφειλόμενος φόρος, εκπίπτει. Σε τέτοια περίπτωση η έκπτωση ισούται με τον οφειλόμενο φόρο εισοδήματος διά 0,125 | Δεν θα επιβάλλονται νοητοί τόκοι για την περίοδο από την ημερομηνία παραγραφής του χρέους. | Δεν εκπίπτουν:   1. οι τόκοι πληρωτέοι που αφορούν άμεσα ή έμμεσα στην χρηματοδότηση του σχετικού ποσού εισπρακτέου ή/και 2. σε περίπτωση που υφίσταται ποσό πληρωτέο προς την ίδια εταιρεία από την οποία οφείλεται το ποσό εισπρακτέο, οι τόκοι πληρωτέοι στο ποσό πληρωτέο, ανεξάρτητα αν χρηματοδοτούν το ποσό εισπρακτέο,   και οι οποίοι προκύπτουν κατά την περίοδο που:   1. η ζημιά από τη παραγραφή των τόκων εισπρακτέων εκπίπτει δυνάμει του σημείου (α) της στήλης (2), ή 2. έπεται της παραγραφής.   Νοείται ότι οι τόκοι πληρωτέοι που δεν εκπίπτουν αφορούν στο ποσό του πληρωτέου μέχρι του ύψους του ποσού εισπρακτέου για το οποίο εφαρμόζεται η στήλη (2). |
| **2** | Πρόβλεψη για μη είσπραξη χρέους (provision) ή λογιστική διαγραφή χρέους (write-off) που φέρει επιτόκιο με βάση την αρχή των ίσων αποστάσεων συνέπεια των κυρώσεων / περιορισμών που επιβλήθηκαν σε σχέση με τη στρατιωτική επίθεση της Ρωσίας στην Ουκρανία | Όπως η γραμμή 1 | Όπως η γραμμή 1(όπου «παραγραφή» αντικαθίσταται με «πρόβλεψη / λογιστική διαγραφή)  Επιπρόσθετα, **κατά το έτος στο οποίο θα αρθούν οι κυρώσεις / περιορισμοί** και νοουμένου ότι κατά την άρση των κυρώσεων / περιορισμών το εισπρακτέο είναι εισπράξιμο, η πρόβλεψη / λογιστική διαγραφή αντιστρέφεται και το ποσό το οποίο έχει επιτραπεί ως έκπτωση από το φορολογητέο εισόδημα προστίθεται άμεσα στο φορολογητέο εισόδημα του έτους με την ακόλουθη επιφύλαξη:  Σε περίπτωση που για την περίοδο στην οποία αφορά η πρόβλεψη που αντιστρέφεται δεν έχει επιτραπεί η έκπτωση τόκων πληρωτέων σύμφωνα με τη στήλη (4), το ποσό που προστίθεται στο φορολογητέο εισόδημα μειώνεται με το ποσό των τόκων που δεν έχει επιτραπεί ως έκπτωση (με μέγιστο το ποσό των πληρωτέων τόκων που καθορίζεται με βάση την αρχή των ίσων αποστάσεων, σε περίπτωση που το ποσό πληρωτέο είναι με συνδεδεμένο πρόσωπο).  Επίσης, κατά την αποπληρωμή των τόκων εισπρακτέων, για τους οποίους κατά την πρόβλεψη/λογιστική διαγραφή προέκυψε οφειλόμενος φόρος λόγω αντιστροφής της πίστωσης αλλοδαπού φόρου, παραχωρείται εκ νέου πίστωση αλλοδαπού φόρου με βάση τις διατάξεις του άρθρου 35 του περί ΦΕ Νόμου. | Δ/Ε δεδομένου ότι αναγνωρίζεται εισόδημα από τόκους με επιτόκιο που καθορίστηκε με βάση την αρχή των ίσων αποστάσεων. | Δεν εκπίπτουν:   1. οι τόκοι πληρωτέοι που αφορούν στην άμεση ή έμμεση χρηματοδότηση του ποσού εισπρακτέου ή/και 2. σε περίπτωση που υφίσταται ποσό πληρωτέο προς την ίδια εταιρεία από την οποία οφείλεται το ποσό εισπρακτέο, οι τόκοι πληρωτέοι στο ποσό πληρωτέο, ανεξάρτητα αν χρηματοδοτούν το ποσό εισπρακτέο   και οι οποίοι προκύπτουν κατά την περίοδο που η ζημιά που προκύπτει από την πρόβλεψη / λογιστική διαγραφή των τόκων εισπρακτέων εκπίπτει.  Νοείται ότι οι τόκοι πληρωτέοι που δεν εκπίπτουν αφορούν στο ποσό του πληρωτέου μέχρι του ύψους του ποσού εισπρακτέου για το οποίο εφαρμόζεται η στήλη (2). |
| **3** | Πρόβλεψη για μη είσπραξη χρέους (provision) ή λογιστική διαγραφή χρέους (write-off) που δεν φέρει τόκο (interest free) ή φέρει επιτόκιο που δεν καθορίστηκε με βάση την αρχή των ίσων αποστάσεων, συνέπεια των κυρώσεων / περιορισμών που επιβλήθηκαν σε σχέση με τη στρατιωτική επίθεση της Ρωσίας στην Ουκρανία | Όπως η γραμμή 1 | Όπως η γραμμή 2 | Δεν θα επιβάλλονται νοητοί τόκοι στο ποσό του κεφαλαίου για το οποίο έχει γίνει πρόβλεψη ή έχει λογιστικά διαγραφεί για την περίοδο κατά την οποία ισχύουν οι κυρώσεις / περιορισμοί.  Νοούνται ότι:   1. Επί του ποσού του κεφαλαίου για το οποίο δεν έχει γίνει πρόβλεψη ή δεν έχει λογιστικά διαγραφεί θα επιβάλλονται νοητοί τόκοι για την περίοδο κατά την οποία ισχύουν οι κυρώσεις / περιορισμοί, και 2. Από την ημερομηνία άρσης των κυρώσεων / περιορισμών, θα επιβάλλονται νοητοί τόκοι σε ολόκληρο το ποσό του εισπρακτέου με βάση το άρθρο 33 του περί ΦΕ Νόμου μέχρι και την ημερομηνία αποπληρωμής του εισπρακτέου. | Δεν εκπίπτουν:   1. οι τόκοι πληρωτέοι που αφορούν στην άμεση ή έμμεση χρηματοδότηση του ποσού εισπρακτέου ή/και 2. σε περίπτωση που υφίσταται ποσό πληρωτέο προς την ίδια εταιρεία από την οποία οφείλεται το ποσό εισπρακτέο, οι τόκοι πληρωτέοι στο ποσό πληρωτέο, ανεξάρτητα αν χρηματοδοτούν το ποσό εισπρακτέο   και οι οποίοι προκύπτουν κατά την περίοδο που:   1. η ζημιά που προκύπτει από την πρόβλεψη / λογιστική διαγραφή των τόκων εισπρακτέων εκπίπτει ή 2. κατά την περίοδο που δεν επιβάλλεται νοητός τόκος με βάση το άρθρο 33 του περί ΦΕ Νόμου.   Νοείται ότι οι τόκοι πληρωτέοι που δεν εκπίπτουν αφορούν στο ποσό του πληρωτέου μέχρι του ύψους του ποσού εισπρακτέου για το οποίο εφαρμόζονται οι στήλες (2) και (3). |
| **4** | Τραπεζικές καταθέσεις που τεκμηριωμένα δεν μπορούν να χρησιμοποιηθούν λόγω των κυρώσεων / περιορισμών που επιβλήθηκαν σε σχέση με τη στρατιωτική επίθεση της Ρωσίας στην Ουκρανία. | Παρά του ότι οι κυρώσεις και οι περιορισμοί που επιβλήθηκαν καθιστούν τις τραπεζικές καταθέσεις μη προσβάσιμες, ωστόσο, οι τραπεζικές καταθέσεις δεν θεωρούνται ως ανεπίδεκτες εισπράξεως απαιτήσεις για τους σκοπούς του άρθρου 9(1)(γ) του περί ΦΕ Νόμου.  **→** **Η ζημιά που προκύπτει από την πρόβλεψη για μη είσπραξη ή τη λογιστική διαγραφή του τραπεζικού υπολοίπου δεν εκπίπτει** | **Η ζημιά που προκύπτει από την πρόβλεψη / λογιστική διαγραφή:**  **(α) τόκων που πιστώθηκαν κατά την περίοδο που ισχύουν οι κυρώσεις / περιορισμοί εκπίπτει του φορολογητέου εισοδήματος**  **(β) τόκων που πιστώθηκαν μέχρι την ημερομηνία κατά την οποία επιβλήθηκαν οι κυρώσεις / περιοριστικά μέτρα που κατέστησαν τις τραπεζικές καταθέσεις μη προσβάσιμες δεν εκπίπτει.**  Νοείται ότι **κατά το έτος στο οποίο θα αρθούν οι κυρώσεις / περιορισμοί** με αποτέλεσμα οι τραπεζικές καταθέσεις να είναι διαθέσιμες, η πρόβλεψη / λογιστική διαγραφή των τόκων αντιστρέφεται και το ποσό το οποίο έχει επιτραπεί ως έκπτωση από το φορολογητέο εισόδημα προστίθεται άμεσα στο φορολογητέο εισόδημα του έτους με την ακόλουθη επιφύλαξη:  Σε περίπτωση που για την περίοδο στην οποία αφορά η πρόβλεψη / λογιστική διαγραφή που αντιστρέφεται δεν έχει επιτραπεί η έκπτωση τόκων πληρωτέων σύμφωνα με τη στήλη (4), το ποσό που προστίθεται στο φορολογητέο εισόδημα μειώνεται με το ποσό των τόκων που δεν έχει επιτραπεί ως έκπτωση (με μέγιστο το ποσό των πληρωτέων τόκων που καθορίζεται με βάση την αρχή των ίσων αποστάσεων, σε περίπτωση που το ποσό πληρωτέο είναι με συνδεδεμένο πρόσωπο). | Δεν θα επιβάλλονται νοητοί τόκοι στο ποσό του κεφαλαίου για το οποίο έχει γίνει πρόβλεψη ή έχει λογιστικά διαγραφεί για την περίοδο κατά την οποία ισχύουν οι κυρώσεις / περιορισμοί.  Νοούνται ότι:  (α) Επί του ποσού του κεφαλαίου για το οποίο δεν έχει γίνει πρόβλεψη ή δεν έχει λογιστικά διαγραφεί θα επιβάλλονται νοητοί τόκοι για την περίοδο κατά την οποία ισχύουν οι κυρώσεις / περιορισμοί, και  (β) Από την ημερομηνία άρσης των κυρώσεων / περιορισμών, θα επιβάλλονται νοητοί τόκοι σε ολόκληρο το ποσό τραπεζικής κατάθεσης με βάση το άρθρο 33 του περί ΦΕ Νόμου . | Δεν εκπίπτουν:  (α) οι τόκοι πληρωτέοι που αφορούν άμεσα ή έμμεσα στη χρηματοδότηση της τραπεζικής κατάθεσης ή/και  (β) σε περίπτωση που υφίσταται ποσό πληρωτέο προς τον ίδιο τραπεζικό οργανισμό στον οποίο υπάρχει η τραπεζική κατάθεση, οι τόκοι πληρωτέοι στο εν λόγω ποσό πληρωτέο, ανεξάρτητα αν χρηματοδοτούν την τραπεζική κατάθεση  και οι οποίοι προκύπτουν κατά την περίοδο που η ζημιά που προκύπτει από την πρόβλεψη / λογιστική διαγραφή των τόκων εισπρακτέων εκπίπτει  Νοείται ότι οι τόκοι πληρωτέοι που δεν εκπίπτουν αφορούν στο ποσό του πληρωτέου μέχρι του ύψους του ποσού της τραπεζικής κατάθεσης για το οποίο εφαρμόζεται η στήλη (2). |
| **5** | Ποσά εισπρακτέα που δημιουργούνται από εισόδημα (πλην τόκου) που προέκυψε πριν ή κατά την περίοδο που ισχύουν οι κυρώσεις / περιορισμοί που επιβλήθηκαν σε σχέση με τη στρατιωτική επίθεση της Ρωσίας στην Ουκρανία, και τα οποία λόγω των κυρώσεων / περιορισμών τεκμηριωμένα δεν μπορούν να εισπραχθούν (πχ δικαιώματα (royalties)) | Όπως η γραμμή 1  Επιπρόσθετα, σε περίπτωση που το εισπρακτέο αφορά εισόδημα που φορολογήθηκε και έναντι του κυπριακού φόρου δόθηκε πίστωση του αλλοδαπού φόρου, ο οποίος θα παρακρατείτο κατά την πληρωμή του, αναφορικά με τον αλλοδαπό φόρο για τον οποίο διεκδικήθηκε πίστωση, κατά την παραγραφή / πρόβλεψη ή λογιστική διαγραφή του εισπρακτέου εφαρμόζεται η γραμμή 2 της στήλης 2. | Δ/Ε | Αναγνώριση εισοδήματος με βάση την αρχή των ίσων αποστάσεων - Σε περίπτωση που εμπορικό εισόδημα το οποίο προκύπτει κατά την περίοδο που ισχύουν οι κυρώσεις / περιορισμοί που επιβλήθηκαν σε σχέση με τη στρατιωτική επίθεση της Ρωσίας στην Ουκρανία δεν έχει καθοριστεί με βάση την αρχή των ίσων αποστάσεων, επιβάλλεται νοητό εισόδημα με βάση το άρθρο 33 του περί ΦΕ Νόμου.  Κατά την περίοδο που ισχύουν οι κυρώσεις / περιορισμοί δεν θα επιβάλλονται νοητοί τόκοι με βάση το άρθρο 33 του περί ΦΕ Νόμου επί του ποσού εισπρακτέου, ανεξάρτητα αν έχει παραγραφεί, ή έχει γίνει πρόβλεψη για μη είσπραξή του ή έχει λογιστικά διαγραφεί. | Οι τόκοι πληρωτέοι (μέχρι του ύψους των τόκων που καθορίζονται με βάση την αρχή των ίσων αποστάσεων, σε περίπτωση που το ποσό πληρωτέο είναι με συνδεδεμένο πρόσωπο), οι οποίοι πραγματοποιήθηκαν εξολοκλήρου και αποκλειστικά για τη κτήση του εισοδήματος που φορολογήθηκε, εκπίπτουν του φορολογητέου εισοδήματος με βάση το άρθρο 9(1) του περί ΦΕ Νόμου. |

**ΠΙΝΑΚΑΣ 2**

**Παραγραφή (legal waiver) / πρόβλεψη (provision) / λογιστική διαγραφή (write – off) δανείων, άλλων ποσών εισπρακτέων και τραπεζικών καταθέσεων υποκείμενων σε περιορισμούς που οφείλονται από μη συνδεδεμένη εταιρεία, η οποία έχει την οικονομική δυνατότητα να εξοφλήσει την οφειλή (non – financially distressed loans)**

|  |  | **ΔΑΝΕΙΑ ΕΙΣΠΡΑΚΤΕΑ ΚΑΙ ΑΛΛΑ ΠΟΣΑ ΕΙΣΠΡΑΚΤΕΑ** | | **ΔΑΝΕΙΟ ΠΛΗΡΩΤΕΟ** |
| --- | --- | --- | --- | --- |
|  |  | **Διαγραφή του κεφαλαίου**  **(1)** | **Διαγραφή τόκων**  **(2)** | **Τόκοι πληρωτέοι**  **(3)** |
| **1** | Παραγραφή (legal waiver) λόγω του ότι το χρέος τεκμηριωμένα δεν μπορεί να εισπραχθεί σήμερα, συνέπεια των κυρώσεων / περιορισμών που επιβλήθηκαν σε σχέση με τη στρατιωτική επίθεση της Ρωσίας στην Ουκρανία[[3]](#footnote-4) | Οι κυρώσεις και οι περιορισμοί που επιβλήθηκαν καθιστούν την εξόφληση του χρέους σήμερα μη εφικτή, ωστόσο νοουμένου ότι ο χρεώστης έχει την οικονομική ευρωστία να το διευθετήσει, η απαίτηση δεν θεωρείται ως ανεπίδεκτη εισπράξεως για τους σκοπούς του άρθρου 9(1)(γ) του περί ΦΕ Νόμου.  **→** **Η ζημιά που προκύπτει από την παραγραφή του κεφαλαίου του δανείου δεν εκπίπτει**  Έστω και αν υποστηριχθεί ότι η παραγραφή γίνεται με βάση απόφαση της εταιρείας να διακόψει οποιεσδήποτε επιχειρηματικές σχέσεις με το κράτος στο οποίο ο χρεώστης έχει τη φορολογική του κατοικία ή στο οποίο ο χρεώστης έχει συσταθεί, τέτοια απόφαση θεωρείται κεφαλαιουχικής φύσεως, και κατ’ επέκταση η ζημιά που προκύπτει από την υλοποίηση της συγκεκριμένης απόφασης θεωρείται επίσης κεφαλαιουχικής φύσεως και δεν εμπίπτει στις πρόνοιες του άρθρου 9(1) του περί ΦΕ Νόμου. | **Η ζημιά που προκύπτει από την παραγραφή:**  **(α) τόκων που προέκυψαν κατά την περίοδο που ισχύουν οι κυρώσεις / περιορισμοί εκπίπτει του φορολογητέου εισοδήματος**  **(β) τόκων που προέκυψαν μέχρι την ημερομηνία κατά την οποία επιβλήθηκαν οι κυρώσεις / περιοριστικά μέτρα που κατέστησαν την αποπληρωμή του εισπρακτέου μη εφικτή («ημερομηνία επιβολής των κυρώσεων / περιορισμών[[4]](#footnote-5)») δεν εκπίπτει με εξαίρεση το σημείο (ii):**  **(i)** Σε περίπτωση που οι παραγραφέντες τόκοι φορολογήθηκαν και έναντι του κυπριακού φόρου δόθηκε πίστωση του αλλοδαπού φόρου, ο οποίος θα παρακρατείτο κατά την πληρωμή τους, κατά την παραγραφή της οφειλής των τόκων **προκύπτει οφειλόμενος φόρος εισοδήματος ίσος με το ποσό του αλλοδαπού φόρου που δόθηκε ως πίστωση αναφορικά με το ποσό των τόκων που παραγράφονται-**   * Ως ημερομηνία πληρωμής του φόρου θεωρείται η 1η Αυγούστου του έτους που ακολουθεί το έτος στο οποίο διεκδικήθηκε η πίστωση, * Επιβάλλονται πρόστιμα και τόκοι από την ημερομηνία πληρωμής με βάση τα άρθρα 39 και 50Α του περί ΒΕΦ Νόμου.   **(ii)** Σε περίπτωση που εφαρμόζεται το σημείο (i) το καθαρό φορολογητέο εισόδημα από τόκους για τους οποίους προκύπτει οφειλόμενος φόρος, εκπίπτει. Σε τέτοια περίπτωση η έκπτωση ισούται με τον οφειλόμενο φόρο εισοδήματος διά 0,125 | Δεν εκπίπτουν:   1. οι τόκοι πληρωτέοι που αφορούν άμεσα ή έμμεσα στη χρηματοδότηση του σχετικού ποσού εισπρακτέου   ή/και   1. σε περίπτωση που υφίσταται ποσό πληρωτέο προς την ίδια εταιρεία από την οποία οφείλεται το ποσό εισπρακτέο, οι τόκοι πληρωτέοι στο ποσό πληρωτέο, ανεξάρτητα αν χρηματοδοτούν το ποσό εισπρακτέο   και οι οποίοι προκύπτουν κατά την περίοδο που:   1. η ζημιά που προκύπτει από τη διαγραφή των τόκων εισπρακτέων εκπίπτει, ή 2. έπεται της διαγραφής.   Νοείται ότι οι τόκοι πληρωτέοι που δεν εκπίπτουν αφορούν στο ποσό του πληρωτέου μέχρι του ύψους του ποσού εισπρακτέου για το οποίο εφαρμόζεται η στήλη (2) |
| **2** | Πρόβλεψη για μη είσπραξη χρέους (provision) ή λογιστική διαγραφή χρέους (write-off) συνέπεια των κυρώσεων / περιορισμών που επιβλήθηκαν σε σχέση με τη στρατιωτική επίθεση της Ρωσίας στην Ουκρανία | Όπως η γραμμή 1 | Όπως η γραμμή 1(όπου «παραγραφή» αντικαθίσταται με «πρόβλεψη / λογιστική διαγραφή)  Επιπρόσθετα, **κατά το έτος στο οποίο θα αρθούν οι κυρώσεις / περιορισμοί** και νοουμένου ότι κατά την άρση των κυρώσεων / περιορισμών το εισπρακτέο είναι εισπράξιμο, η πρόβλεψη / λογιστική διαγραφή αντιστρέφεται και το ποσό το οποίο έχει επιτραπεί ως έκπτωση από το φορολογητέο εισόδημα προστίθεται άμεσα στο φορολογητέο εισόδημα του έτους με την ακόλουθη επιφύλαξη:  Σε περίπτωση που για την περίοδο στην οποία αφορά η πρόβλεψη που αντιστρέφεται δεν έχει επιτραπεί η έκπτωση τόκων πληρωτέων σύμφωνα με τη στήλη (3), το ποσό που προστίθεται στο φορολογητέο εισόδημα μειώνεται με το ποσό των τόκων που δεν έχει επιτραπεί ως έκπτωση (με μέγιστο το ποσό των πληρωτέων τόκων που καθορίζεται με βάση την αρχή των ίσων αποστάσεων, σε περίπτωση που το ποσό πληρωτέο είναι με συνδεδεμένο πρόσωπο).  Επίσης, κατά την αποπληρωμή των τόκων εισπρακτέων, για τους οποίους κατά την πρόβλεψη/λογιστική διαγραφή προέκυψε οφειλόμενος φόρος λόγω αντιστροφής της πίστωσης αλλοδαπού φόρου, παραχωρείται εκ νέου πίστωση αλλοδαπού φόρου με βάση τις διατάξεις του άρθρου 35 του περί ΦΕ Νόμου. | Δεν εκπίπτουν:   1. οι τόκοι πληρωτέοι που αφορούν άμεσα ή έμμεσα στην χρηματοδότηση του σχετικού ποσού εισπρακτέου ή/και 2. σε περίπτωση που υφίσταται ποσό πληρωτέο προς την ίδια εταιρεία από την οποία οφείλεται το ποσό εισπρακτέο, οι τόκοι πληρωτέοι στο εν λόγω ποσό πληρωτέο, ανεξάρτητα αν χρηματοδοτούν το ποσό εισπρακτέο   και οι οποίοι προκύπτουν κατά την περίοδο που η ζημιά που προκύπτει από την πρόβλεψη των τόκων εισπρακτέων εκπίπτει  Νοείται ότι οι τόκοι πληρωτέοι που δεν εκπίπτουν αφορούν στο ποσό του πληρωτέου μέχρι του ύψους του ποσού εισπρακτέου για το οποίο εφαρμόζεται η στήλη (2). |
| 3 | Τραπεζικές καταθέσεις που τεκμηριωμένα δεν μπορούν να χρησιμοποιηθούν λόγω των κυρώσεων / περιορισμών που επιβλήθηκαν σε σχέση με τη στρατιωτική επίθεση της Ρωσίας στην Ουκρανία. | Παρά του ότι κυρώσεις και οι περιορισμοί που επιβλήθηκαν καθιστούν τις τραπεζικές καταθέσεις μη προσβάσιμες, ωστόσο, οι εν λόγω τραπεζικές καταθέσεις δεν θεωρούνται ανεπίδεκτες εισπράξεως απαιτήσεις για τους σκοπούς του άρθρου 9(1)(γ) του περί ΦΕ Νόμου.  **→** **Η ζημιά που προκύπτει από την πρόβλεψη για μη είσπραξη ή τη λογιστική διαγραφή του τραπεζικού υπολοίπου δεν εκπίπτει** | **Η ζημιά που προκύπτει από την πρόβλεψη / λογιστική διαγραφή:**  **(α) τόκων που πιστώθηκαν κατά την περίοδο που ισχύουν οι κυρώσεις / περιορισμοί εκπίπτει του φορολογητέου εισοδήματος**  **(β) τόκων που πιστώθηκαν μέχρι την ημερομηνία κατά την οποία επιβλήθηκαν οι κυρώσεις / περιοριστικά μέτρα που κατέστησαν τις τραπεζικές καταθέσεις μη προσβάσιμες δεν εκπίπτει.**  Νοείται ότι **κατά το έτος στο οποίο θα αρθούν οι κυρώσεις / περιορισμοί** και νοουμένου ότι κατά την άρση των κυρώσεων / περιορισμών με αποτέλεσμα οι τραπεζικές καταθέσεις να είναι διαθέσιμες, η πρόβλεψη / λογιστική διαγραφή αντιστρέφεται και το ποσό το οποίο έχει επιτραπεί ως έκπτωση από το φορολογητέο εισόδημα προστίθεται άμεσα στο φορολογητέο εισόδημα του έτους με την ακόλουθη επιφύλαξη:  Σε περίπτωση που για την περίοδο στην οποία αφορά η πρόβλεψη που αντιστρέφεται δεν έχει επιτραπεί η έκπτωση τόκων πληρωτέων σύμφωνα με τη στήλη (3), το ποσό που προστίθεται στο φορολογητέο εισόδημα μειώνεται με το ποσό των τόκων που δεν έχει επιτραπεί ως έκπτωση (με μέγιστο το ποσό των πληρωτέων τόκων που καθορίζεται με βάση την αρχή των ίσων αποστάσεων, σε περίπτωση που το ποσό πληρωτέο είναι με συνδεδεμένο πρόσωπο). | Δεν εκπίπτουν:  (α) οι τόκοι πληρωτέοι που αφορούν άμεσα ή έμμεσα στην χρηματοδότηση της τραπεζικής κατάθεσης ή/και  (β) σε περίπτωση που υφίσταται ποσό πληρωτέο προς τον ίδιο τραπεζικό οργανισμό στον οποίο υπάρχει η τραπεζική κατάθεση, οι τόκοι πληρωτέοι στο εν λόγω ποσό πληρωτέο, ανεξάρτητα αν χρηματοδοτούν την τραπεζική κατάθεση  και οι οποίοι προκύπτουν κατά την περίοδο που η ζημιά που προκύπτει από την πρόβλεψη των τόκων εισπρακτέων εκπίπτει.  Νοείται ότι οι τόκοι πληρωτέοι που δεν εκπίπτουν αφορούν στο ποσό του πληρωτέου μέχρι του ύψους των τραπεζικών καταθέσεων για το οποίο εφαρμόζεται η στήλη (2). |
| **4** | Ποσά εισπρακτέα που δημιουργούνται από εισόδημα (πλην τόκου) που προέκυψαν πριν ή κατά την περίοδο που ισχύουν οι κυρώσεις / περιορισμοί που επιβλήθηκαν σε σχέση με τη στρατιωτική επίθεση της Ρωσίας στην Ουκρανία, και τα οποία λόγω των κυρώσεων / περιορισμών τεκμηριωμένα δεν μπορούν να εισπραχθούν (πχ δικαιώματα (royalties)) | Όπως η γραμμή 1  Επιπρόσθετα, σε περίπτωση που το εισπρακτέο αφορά εισόδημα που φορολογήθηκε και έναντι του κυπριακού φόρου δόθηκε πίστωση του αλλοδαπού φόρου, ο οποίος θα παρακρατείτο κατά την πληρωμή του, αναφορικά με τον αλλοδαπό φόρο για τον οποίο διεκδικήθηκε πίστωση, κατά την παραγραφή / πρόβλεψη ή λογιστική διαγραφή του εισπρακτέου εφαρμόζεται η γραμμή 2 της στήλης 2. | Δ/Ε | Οι τόκοι πληρωτέοι (μέχρι του ύψους των τόκων που καθορίζονται με βάση την αρχή των ίσων αποστάσεων, σε περίπτωση που το ποσό πληρωτέο είναι με συνδεδεμένο πρόσωπο), οι οποίοι πραγματοποιήθηκαν εξολοκλήρου και αποκλειστικά για τη κτήση του εισοδήματος που φορολογήθηκε, εκπίπτουν του φορολογητέου εισοδήματος με βάση το άρθρο 9(1) του περί ΦΕ Νόμου. |

1. Για τους σκοπούς του παρόντος εγγράφου, τόσο όσο αφορά υπόλοιπα με συνδεδεμένη εταιρεία όσο και με μη συνδεδεμένη, «περίοδος κατά την οποία ισχύουν οι κυρώσεις / περιορισμοί» νοείται η περίοδος κατά την οποία **το υπό εξέταση ποσό εισπρακτέο** **τεκμηριωμένα δεν δύναται να εξοφληθεί** λόγω των κυρώσεων / περιορισμών που επιβλήθηκαν σε σχέση με τη στρατιωτική επίθεση της Ρωσίας στην Ουκρανία. «Άρση των κυρώσεων / περιορισμών» ερμηνεύεται ανάλογα. [↑](#footnote-ref-2)
2. 2 Η ημερομηνία επιβολής των κυρώσεων / περιορισμών για κάθε εισπρακτέο δύναται να είναι διαφορετική για κάθε εισπρακτέο και εξαρτάται από την ημερομηνία κατά την οποία επιβλήθηκαν οι συγκεκριμένες κυρώσεις / περιοριστικά μέτρα, τα οποία κατέστησαν την αποπληρωμή του συγκεκριμένου εισπρακτέου στην κυπριακή οντότητα μη εφικτή. [↑](#footnote-ref-3)
3. Για τους σκοπούς του παρόντος εγγράφου, τόσο όσο αφορά υπόλοιπα με συνδεδεμένη εταιρεία όσο και με μη συνδεδεμένη, «περίοδος κατά την οποία ισχύουν οι κυρώσεις / περιορισμοί» νοείται η περίοδος κατά την οποία **το υπό εξέταση ποσό εισπρακτέο** **τεκμηριωμένα δεν δύναται να εξοφληθεί** λόγω των κυρώσεων / περιορισμών που επιβλήθηκαν σε σχέση με τη στρατιωτική επίθεση της Ρωσίας στην Ουκρανία. «Άρση των κυρώσεων / περιορισμών» ερμηνεύεται ανάλογα. [↑](#footnote-ref-4)
4. Η ημερομηνία επιβολής των κυρώσεων / περιορισμών για κάθε εισπρακτέο δύναται να είναι διαφορετική για κάθε εισπρακτέο και εξαρτάται από την ημερομηνία κατά την οποία επιβλήθηκαν οι συγκεκριμένες κυρώσεις / περιοριστικά μέτρα, τα οποία κατέστησαν την αποπληρωμή του συγκεκριμένου εισπρακτέου στην κυπριακή οντότητα μη εφικτή. [↑](#footnote-ref-5)